لاذقيه گورنريٽ

لاذقيه گورنريٽ (Latakia Governorate؛ عربي: مُحافظة اللاذقية)، جيڪو سرڪاري طور تي لطاڪيه گورنريٽ جي نالي سان مشهور آهي، شام جي چوڏهن گورنريٽ مان هڪ آهي. اهو اتر اولهه شام ۾ واقع آهي، جنهن جي حدون اتر ۾ ترڪي جي صوبي هتئ، اوڀر ۾ ادلب ۽ حماه گورنريٽ، ڏکڻ ۾ طرطوس گورنريٽ ۽ اولهه ۾ رومي سمنڊ سان آهن. ان جو رپورٽ ڪيل علائقو مختلف ذريعن ۾ 2,297 چورس ڪلوميٽر (887 چورس ميل) کان 2,437 چورس ڪلوميٽر (941 چورس ميل) تائين مختلف آهي. سال 2011ع جي اندازي موجب گورنريٽ جي آبادي 10,08,000 آهي. تاريخ گورنريٽ تاريخي طور تي علوي رياست جو حصو هيو، جيڪا سال 1920ع کان 1936ع تائين موجود هئي. سال 1972ع ۾ الڳ ٿيڻ کان اڳ، طرطوس لاذقيه گورنريٽ جي حصي طور شامل هيو. شام جي گهرو ويڙهه دوران علائقو، عام طور تي بشار الاسد جي حمايتي علائقو هجڻ ڪري، نسبتاً پرامن رهيو آهي ۽ گهڻو ڪري حڪومت جي ڪنٽرول هيٺ رهيو. فري سيرين آرمي 2012ع ۾ الحفه تي حملو ڪيو ۽ سال 2014، 2015 ۽ 2016ع ۾ صوبي جو ڪنٽرول حاصل ڪرڻ جي ناڪام ڪوشش ڪئي. سال 2016ع ۾، اسلامڪ اسٽيٽ جبله تي بم حملو ڪيو، جنهن جي نتيجي ۾ ڪيتريون ئي موتون ٿيون. 8 مارچ 2025ع تي، برطانيه ۾ قائم تنظيم، سوهر (SOHR) رپورٽ ڪئي ته شام ​​جي سيڪيورٽي فورسز ۽ حڪومت جي حامي جنگجو اولهائين شام ۾ جهڙپن دوران 750 کان وڌيڪ علوي شهرين جو قتل عام ڪيو. جنوري 2026ع ۾، لاذقيه گورنريٽ هڪ فرمان جاري ڪيو جنهن ۾ سرڪاري شعبي جي عورتن جي ملازمن کي سرڪاري ڪم جي دوران ميڪ اپ پائڻ کان منع ڪيو ويو. جڏهن ته گورنريٽ واضح ڪيو ته ان جو مقصد "پيشه ور ڪم جي جڳهه جي ظاهر کي، سينگار جي زياده استعمال کان بچڻ سان" منظم ڪرڻ آهي. منع نه ڪرڻ آهي. آثار قديمه جا هنڌ صلاح الدين جو قلعو: ايوبي قلعو پالٽس: فونيشين شهر اگاريٽ: ڪانسي دور جو ماڳ جاگرافي معيشت آباديات سال 2004ع جي شام جي مردم شماري مطابق، گورنريٽ جي آبادي 8,79,550 هئي. سال 2011ع جي گڏيل قومن جي اندازي مطابق، آبادي 10,08,000 هئي، جيتوڻيڪ جنگ جي شروعات کان وٺي اهو ممڪن طور تي تبديل ٿي چڪي آهي. سال 2021ع جي آخر ۾، لاذقيه جي آبادي 16,34,000 تائين پهچي وئي (شام جي ڪل آبادي جو 6 سيڪڙو). اڪثريت %68 علوي مسلمان آهن. ان کان پوءِ %17 سني مسلمان، %15 عيسائي، %0.2 اثناعشري شيعه ۽ %0.2 اسماعيلي مسلمان آهن. ٻوليون صوبي جون بنيادي ٻوليون عربي، آرمينيائي ۽ ترڪي (شامي ترڪماني لهجا) آهن. عربي گورنريٽ جي سڀني ضلعي مرڪزن ۾ ڳالهائي ويندي آهي ۽ گهڻو ڪري، جيڪڏهن نه ته انهن جي آس پاس جا سڀئي شهر ۽ ڳوٺن م، اتر ليونٽين لهجي سان گڏ گهڻو ڪري استعمال ٿيندي آهي. هڪ استثنا ڪيساب، هڪ تاريخي طور تي آرمينيائي آبادي وارو شهر آهي، ۽ آس پاس جا ڳوٺ جهڙوڪ سوگپر، ايسگوران ۽ دوزاغاج، جتي آرمينيائي ٻولي بنيادي ٻولي آهي ۽ ترڪمان جبل (جتي بنيادي طور تي ترڪمان ٻولي ڳالهائي ويندي آهي، پر ڪيترائي ترڪمان گهرو ويڙهه جي شروعات کان وٺي علائقي مان ڀڄي ويا آهن. گيلري پڻ ڏسو حوالا